open-index/open-wikipedia-markdown huggingface dataset:
Bruno Durdov

**Bruno Durdov** (; 11 dekabr 2007, Split, Xorvatiya) — Xorvatiya Futbol Liqası təmsilçilərindən olan "Hayduk Split" klubunda hücumçu kimi çıxış edən peşəkar Xorvatiya futbolçusu.

## Klub karyerası
Durdov futbolçu karyerasına 6 yaşı olarkən *Kaştel Qomlitsa* klubunda başlamışdır. 2015-ci ildə isə "Hayduk Split" klubuna məxsus *Luka Kaliterna* akademiyasına qəbul olmuşdur. 2023-cü ilin payızında oyunçu klub ilə 2026-cı ilə qədər yeni müqavilə imzalamışdır. Müqavilə imzaladıqdan sonra Durdov əsas komanda ilə məşq etməyə başlamışdır. O, peşəkar karyerasında debütünü 5 may 2024-cü ildə "Varazdin" klubuna qarşı oyunda etmiş və 82-ci dəqiqədə Yassin Benraunun əvəzinə meydana daxil olmuşdur.

Durdov peşəkar karyerasında ilk qolunu 21 sentyabr 2024-cü ildə "Qoritsa" klubuna qarşı liqa görüşündə vurmuşdur. Həmin görüşdə dublla yadda qalan Durdov komandasına 4-1 hesabı ilə qələbə qazandırmışdır. 16 yaş 9 ay 10 günlüyündə fərqlənməyi bacaran Bruno "Hayduk Split" klubunda qol vuran ən gənc, Xorvatiya Liqasında isə dubl edən ən gənc futbolçu kimi tarixə düşmüşdür.

## Milli karyerası
Durdov Xorvatiya U-17 millisi ilə debütünü 15 avqust 2023-cü ildə İslandiya millisinə qarşı yoldaşlıq oyununda etmişdir. İlk qoluna isə 6 noyabr tarixində Farer adaları millisə qarşı Avropa U-17 Çempionatının təsnifat mərhələsi görüşündə imza atmışdır. 17 may tarixində Durdov milli komandanın turnir üçün olan heyətinə daxil edilmişdir. O, çempionatda debütünü qrup mərhələsinin ikinci görüşündə Danimarka millisinə qarşı oyunda etmişdir. Uels millisi ilə qrup mərhələsinin son oyununda start heyətdə meydana çıxan Bruno küncdən birbaşa zərbə ilə rəqib qapısına yol tapmışdır. Lakin milli həmin görüşdə rəqibinə məğlub olmuş və qrupda üçüncü yeri tutaraq pley-offa vəsiqə qazana bilməmişdir.

## Oyun tərzi
Durdov oyun zamanı daha çox sol ayağından istifadə edir. Cərimə meydançasının daxilində oynamağı daha çox sevir. Durdov digər oyunçulardan sürətli driblinqi, çevikliyi, topa ilk toxunuşu və onu dəqiq idarə etməsinə görə fərqlənir.

## Şəxsi həyatı
Durdov Split şəhərinin Kaştela aqlomerasiyasının Sucuraç qəsəbəsində anadan olmuşdur. Sonralar ailəsi ilə birlikdə Luksiçə köçmüşdür. Toni və Marino adlı iki böyük qardaşı var. Atası Mate də keçmiş futbolçu olub.

## Karyera statistikası
### Klub

## İstinadlar

## Xarici keçidlər
* 
* 
* Oyunçu profili UEFA saytında
* Oyunçu profili Xorvatiya Futbol Federasiyası saytında
Otis Devis

**Otis Krandal Devis** (; ) — ABŞ-dən olan ikiqat olimpiya çempionu

## Həyatı
12 iyul 1932-ci ildə Alabama ştatının Tuscaloosa şəhərində anadan olub. Koreya Müharibəsi zamanı ABŞ Hərbi Hava Qüvvələrində dörd il xidmət edib. 1960-cı ildə Romada keçirilən Olimpiya Oyunlarında o, iki qızıl medal qazanıb. O, 400 m məsafəyə qaçışda 44,9 saniyə ilə yeni dünya rekordu qoydu və 45 saniyəlik maneəni aşan ilk şəxs olub. 2024-cü il 14 sentyabr tarixində vəfat edib.

## İstinadlar
Şabran Dəmiryol Stansiyası

**Şabran Dəmiryol Stansiyası** — Azərbaycanın Şabran şəhərində yerləşən dəmiryol stansiyası. Stansiya Azərbaycan Respublikasının Dövlət Dəmiryolu şəbəkəsinin bir hissəsidir və uzun illər boyunca ölkənin nəqliyyat infrastrukturunun mühüm tərkib hissəsi olmuşdur.

## İnfrastruktur və xidmətlər
Şabran Dəmiryol Stansiyası Azərbaycan Dəmiryol İdarəsi tərəfindən idarə olunur və əsasən sərnişin və yük qatarlarına xidmət göstərir. Stansiyada sərnişinlər üçün gözləmə zalları və kassalar mövcuddur. Son illərdə stansiya müasirləşdirilmiş və yüksəksürətli internet və digər müasir texnologiyalarla təchiz edilmişdir.

## İqtisadi əhəmiyyəti
Stansiya Şabran və ətraf bölgələr üçün mühüm iqtisadi mərkəzdir. O, yerli sakinlər və müəssisələr üçün əsas nəqliyyat mərkəzi olaraq fəaliyyət göstərir. Şabran bölgəsindən çıxan kənd təsərrüfatı və sənaye məhsulları buradan digər bölgələrə və xarici bazarlara çatdırılır.

## Mədəni əhəmiyyəti
Şabran Dəmiryol Stansiyası, şəhərin tarixi və mədəni kimliyinin ayrılmaz hissəsidir. O, uzun illər boyunca bölgənin inkişafında mühüm rol oynamış və yerli sakinlərin yaddaşında mühüm yer tutmuşdur.

## Əlaqəli şəxslər
* Əliyev Məmməd Əli oğlu — Dəvəçi Dəmir Yolu Stansiyasının Rəisi ( 1968 - 2000 )

## İstinadlar
İlham Əzimov

**Əzimov İlham Muqbil oğlu** () — professor (2009), baytarlıq elmləri doktoru (1996).

## Həyatı
1959-cu ildə Azərbaycan Dövlət Aqrar Universitetinin baytarlıq təbabəti fakültəsini bitirib. 1959–62-ci illərdə Azərbaycan SSR Elmlər Akademiyasının Neft-Kimya Prosesləri İnstitutunda çalışıb. 1969–71-ci illərdə Azərbaycan Elmi Tədqiqat Baytarlaq İntunun problem laboratoriyasında baş elmi işçi olaraq işləyib.1994–2001-ci illərdə institutun elmi işlər üzrə direktor müavini olmuşdur. 2001–12-ci illərdə Azərbaycan Dövlət Baytarlıq Preparatlarına Elmi Nəzarət İnstitutunun direktoru vəzifəsini tutub. 160-dan çox elmi əsərin, o cümlədən 1 monoqrafiya, 5 kitab, 2 kitabçanın müəllifidir, 5 müəlliflik şəhadətnaməsi var. "Tərəqqi" medalı ilə təltif olunub. 24 sentyabr 2024-cü ildə vəfat edib.

## Mənbə

* Əzimov İlham Muqbil oğlu // Azərbaycan Milli Ensiklopediyası

## İstinadlar
Nunsio

[thumb|Arxiyepiskop Karl-Yozef Rauber, [Belçika və Lüksemburqun keçmiş nunsiosu]]
**Nunsio** — diplomatiyada Vatikana aid bir termin. Katolik kilsəsi tərəfindən xüsusi olaraq təyin edilən və diplomatik nümayəndə kimi fəaliyyət göstərən yüksək rütbəli kilsə elçisinə "nunsio" deyilir. Nunsio, Vatikana məxsus səfir rolunu oynayaraq, müəyyən bir ölkədə Papalığı və Katolik Kilsəsini təmsil edir. Eyni zamanda, bu ölkə ilə Vatikandan gələn diplomatik əlaqələri idarə edir.

## Vəzifə və öhdəlikləri
Nunsio, adətən, titul olaraq arxiyepiskop olur və Papalığın diplomatik xidmətində işləyir. O, müəyyən ölkədəki Katolik kilsəsinin işlərini nizamlayır və bu ölkədəki kilsə ilə Vatikan arasında vasitəçi olur. Diplomatlar arasında olduğu kimi, nunsio da həmin ölkənin rəhbərləri ilə görüşlər keçirə bilər və beynəlxalq münasibətlərdə Vatikana məxsus rəsmi mövqeyi çatdıra bilər.
Nunsio Katolik kilsəsinin diplomatik elçisi kimi bir sıra vəzifə və öhdəliklərə sahibdir. Nunsio, təyin olunduğu ölkədə Vatikanın səfiri kimi çıxış edir və Müqəddəs Taxtı diplomatik danışıqlarda təmsil edir. O, təyin olunduğu ölkənin hökuməti ilə Vatikan arasında siyasi, mədəni və dini məsələlər üzrə əlaqələr qurur və inkişaf etdirir. Nunsio təyin olunduğu ölkədə Katolik kilsəsinin işlərini nəzarətdə saxlayır. Bu, kilsələrarası problemlərin həlli və yerli kilsə rəhbərləri ilə əlaqələrin qurulmasını əhatə edir.Yerli kilsənin  və Katolik icmalarının inkişafına nəzarət edir və onların fəaliyyəti haqqında Papaya hesabat verir. Nunsio, eyni zamanda yerli yeparxiyalarda yepiskopların təyinatında iştirak edir və bu barədə Vatikana məlumat verir. O, həm də təyin olunduğu ölkədə Katolik Kilsəsinin maraqlarını qoruyur və bu maraqları hökumətlə və digər dini icmalarla müzakirə edir. Beynəlxalq səviyyədə insan hüquqları, sülh, sosial ədalət kimi məsələlər üzrə Vatikana aid rəsmi mövqeyi çatdırır və bu mövqeləri müdafiə edir. Nunsio təyin olunduğu ölkədəki kilsə vəziyyəti, sosial və siyasi hadisələr barədə Papaya və Vatikan rəhbərliyinə müntəzəm olaraq hesabatlar göndərir.

## Nunsionun toxunulmazlığı
Nunsio diplomat statusunda olduğuna görə beynəlxalq hüquqla təmin edilən diplomatik toxunulmazlıqlardan istifadə edir. O, Vatikandan təlimatlar alaraq həmin ölkədə fəaliyyət göstərir. Nunsionun fəaliyyəti həm kilsə daxilində, həm də kilsədən kənar siyasi və diplomatik arenalarda əhəmiyyətli rol oynayır. Onun əsas məqsədi Vatikanın maraqlarını və katolik icmasının ehtiyaclarını müdafiə etməkdir.

## İstinadlar

## Xarici keçidlər

*Hamısının siyahısı Apostol rahibələri and Apostol nümayəndə heyətləri Giqa-Katolik Məlumatı ilə
*Nunsio 48 / 5.000Katolik Ensiklopediyasından və başqa yerlərdən
*Katolik iyerarxiyası
Rocer Palm

**Rocer Palm** (; ) — ABBA qrupunun baraban ifaçısı

## Həyatı
31 mart 1949-cu ildə Jamtland əyalətində anadan olub. 4 yaşında ilk aləti olan akkordeonu aldı. O, 12 yaşında gitara çalmağa başlayıb.1970-ci illərdən ABBA ilə çıxış edib, bundan əvvəl isə "Gimmicks", "Beatmakers" və "Moonlighters" qrupları ilə çalışıb. O, ABBA-nın "Dancing Queen", "Mamma Mia "və "Take a Chance on Me" kimi hitlərinin səsyazmasında iştirak edib. 1976-cı ildən sərbəst musiqiçi kimi fəaliyyət göstərib. 21 sentyabr 2024-cü ildə Bromma, Stokholmda vəfat edib.

## İstinadlar
İqtisadi azadlıq indeksi

**İqtisadi azadlıq indeksi**  — hər il Wall Street Journal və Heritage Foundation tədqiqat mərkəzi tərəfindən dünyanın əksər ölkələri üçün hesablanan göstəricidir. İqtisadi azadlığın təhlili 1995-ci ildən aparılır. 2021-ci ildə reytinqdə 178 ölkə təmsil olunub. Qiymətləndirilməyib: Andorra, Antiqua və Barbuda, Qrenada, Honq-Konq (2021-ci ildən ÇXR-in bir hissəsi hesab olunur), İraq, Liviya, Lixtenşteyn, Makao (2021-ci ildən ÇXR-in bir hissəsi hesab olunur), Marşal adaları, Monako, Nauru, Palau , Sent-Kits və Nevis, San Marino, Somali, Cənubi Sudan, Suriya, Tuvalu, Vatikan və Yəmən. 2021-ci il üçün reytinqdə birinci yeri Sinqapur tutur.

## Hesablama məlumatları
Heritage Foundation iqtisadi azadlığı “azadlığın özünü qorumaq və təşviq etmək üçün zəruri olanlardan başqa mal və xidmətlərin istehsalına, paylanmasına və istehlakına dövlət müdaxiləsinin və ya maneəsinin olmaması” kimi müəyyən edir. İqtisadi Azadlıq İndeksi 12 komponentə (indekslərə) əsaslanır, 4 qrupa birləşdirilir və 0-dan 100-ə qədər miqyasda ölçülür, 100 maksimum azadlığa, 0 isə minimum azadlığa uyğundur.

İqtisadi azadlığın komponentləri (indeksləri):

Qanunun aliliyi qrupu:
# Mülkiyyət hüquqlarının müdafiəsi;
# Hüquq sisteminin səmərəliliyi;
# Dövlət orqanlarının təmizliyi (Korrupsiyadan azad olmaq);
“məhdud dövlət hakimiyyəti” qrupu:
# Vergi yükü (Vergi azadlığı);
# Dövlət xərclərinin məbləği (Hökumətdən azad olmaq);
# Maliyyə azadlığı;
“(dövlət) tənzimlənməsinin səmərəliliyi” qrupu:
# Biznes azadlığı;
# Əmək münasibətləri azadlığı;
# Pul azadlığı;
“bazar açıqlığı” qrupu:
# Ticarət azadlığı;
# İnvestisiya azadlığı;
# Maliyyə azadlığı

12 komponentin hər birinin çəkisi bərabər hesab olunur, buna görə də nəticədə alınan göstərici komponentlərin orta hesab dəyəridir. İndeksin müəlliflərinin fikrincə, ölkənin iqtisadi inkişafı bu indeksin dinamikası ilə birbaşa bağlıdır.

Bu indeksə görə bütün ölkələr aşağıdakı qruplara bölünür:
* azad — 80-100 göstərici ilə;
* qismən azad — 70-79,9 göstərici ilə;
* orta dərəcədə azad — 60-69,9 göstəricisi ilə;
* azad olmayan — 50-59,9 göstərici ilə;
* despotik — 0-49,9 göstəricisi ilə.

### 2023
*qeyd: <span style="color:#2b6b2e;">██</span> azad (80–100)*
*<span style="color:#43a847;">██</span>&nbsp;qismən&nbsp;azad&nbsp;(70–79.9)*
*<span style="color:#dcaa41;">██</span>&nbsp;orta dərəcədə&nbsp;azad&nbsp;(60–69.9)*
*<span style="color:#f51405;">██</span>&nbsp;azad&nbsp;olmayan&nbsp;(50–59.9)*
*<span style="color:#b8220e;">██</span>&nbsp;despotik&nbsp;(0–49.9)*

## İstinadlar
Rezident nazir

**Rezident nazir** — müəyyən bir ölkədə daimi olaraq yerləşən diplomatik nümayəndə. Bu şəxs həmin ölkədə diplomatik fəaliyyət göstərir və ölkəsinin maraqlarını təmsil edir. Rezident nazir daimi olaraq təmsil etdiyi ölkənin səfirliyində və ya diplomatik missiyasında fəaliyyət göstərir.

## Vəzifə və öhdəlikləri
Rezident nazirin vəzifə və öhdəlikləri geniş şəkildə ölkəsinin maraqlarını qorumaq və qarşılıqlı əlaqələri inkişaf etdirmək üzərində cəmlənir. Diplomatik nümayəndə təmsil etdiyi ölkənin dövlət başçısı, hökuməti və xarici siyasətinə dair məsələləri qarşı tərəflə müzakirə edir. O, ev sahibi ölkə ilə ikitərəfli münasibətlərin qurulmasına və möhkəmlənməsinə çalışır. Beynəlxalq müqavilələr, sazişlər və iqtisadi əməkdaşlıq kimi mühüm məsələləri müzakirə edir və bu proseslərdə ölkəsinin maraqlarını müdafiə edir. Rezident nazir ev sahibi ölkənin daxili və xarici siyasəti, iqtisadi vəziyyəti və ictimai prosesləri barədə təmsil etdiyi ölkəyə mütəmadi olaraq hesabatlar təqdim edir. Təmsil etdiyi ölkəyə strateji qərarlar qəbul etmək üçün vacib olan məlumatları toplayır. İki ölkə arasında müqavilələrin, sazişlərin, və rəsmi sənədlərin hazırlanmasına nəzarət edir və təmsil etdiyi ölkə adından razılaşmalar imzalayır. Beynəlxalq hüquq çərçivəsində ölkəsinin maraqlarını qoruyur və müqavilələrə uyğun olaraq razılaşmaların icrasını təmin edir. Ölkələr arasında iqtisadi əməkdaşlığı inkişaf etdirmək üçün ticarət, investisiya və işgüzar əlaqələri təşviq edir. İki ölkə arasında mədəni əlaqələri genişləndirmək üçün mədəni tədbirlərin, sərgilərin və layihələrin həyata keçirilməsinə dəstək olur. Böhran və fövqəladə vəziyyətlərdə təmsil etdiyi ölkənin vətəndaşlarının təhlükəsizliyini təmin etmək üçün təcili tədbirlər görür. 
Bu vəzifələr çərçivəsində rezident nazir həm iki ölkə arasında əlaqələrin inkişafına xidmət edir, həm də təmsil etdiyi ölkənin maraqlarını və vətəndaşlarını qorumaq üçün diplomatik və konsulluq xidmətləri göstərir.

## İstinadlar
Missiya rəhbərinin müavini

**Missiya rəhbərinin müavini** — bir diplomatik missiyanın, məsələn, səfirlik və ya konsulluğun rəhbərinin müavinini və ya köməkçisini təmsil edən şəxs. Bu şəxs, rəhbərin olmadığı hallarda missiyanı idarə etmək və gündəlik diplomatik fəaliyyətlərə nəzarət etmək məsuliyyətini daşıyır. Diplomatik iyerarxiyada əhəmiyyətli vəzifələrdən biridir və missiyanın icra olunmasında əsas rol oynayır.

## Vəzifə və öhdəlikləri
Missiya rəhbərinin müavininin vəzifə və öhdəlikləri diplomatik missiyanın fəaliyyətlərinin effektiv və mütəşəkkil şəkildə icra olunmasını təmin etməkdən ibarətdir. Bu şəxs, adətən, missiyanın ikinci ən yüksək rütbəli diplomatı olur və missiya rəhbərinin - səfirin və ya baş konsulun əsas yardımçısıdır. Missiya rəhbərini əvəz etmək onun başlıca vəzifələrindən biridir. Belə ki, missiya rəhbərinin olmadığı vaxtlarda müvain onun bütün səlahiyyətlərini və funksiyalarını icra edir və qərarları qəbul edir. DCM missiyanın gündəlik işlərinin təşkil olunmasına və diplomatik heyətin fəaliyyətinə nəzarət edir. Bu, daxili və xarici siyasət məsələləri ilə bağlı işləri əlaqələndirməkdən, departamentlər arasındakı işləri bölüşdürməkdən ibarət ola bilər. 
Missiyanın rəhbərinin müavini digər ölkələrin nümayəndəlikləri, yerli hökumət rəsmiləri və beynəlxalq təşkilatlarla əlaqələri idarə edir və inkişaf etdirir.
Kadr idarəçiliyi missiya rəhbərinin müavinin vəzifəlri sırasındadır. Diplomatik heyətin işinə nəzarət edir, personalın fəaliyyətini qiymətləndirir və onlarla bağlı qərarlar qəbul edir. Həmçinin, işçilərin təlimi və inkişafı ilə bağlı işlərə də cavabdeh ola bilər.  Sadaladığım bu vəzifələr yüksək səviyyədə diplomatik bacarıq, idarəetmə təcrübəsi və strateji düşünmə qabiliyyəti tələb edir.

## İstinadlar

*
Mezoiqtisadiyyat

**Mezoiqtisadiyyat** ()&nbsp;— ictimai istehsalın ərazi təşkili qanunauyğunluqlarını və onların fəaliyyət mexanizmini öyrənən iqtisad elminin bir sahəsidir. Ayrı-ayrı regionların və ərazi istehsal komplekslərinin iqtisadi inkişafı ilə bağlı iqtisadi hadisələri və prosesləri araşdırır. Burada məhsuldar qüvvələrin bölgüsü məsələləri, rayonun iqtisadi ehtiyatları, istehsalın ərazi təşkili formaları, rayon iqtisadiyyatının infrastrukturu və strukturu, onun əsas sahələri, regional siyasətin prinsipləri, forma və üsulları ətraflı araşdırılır.

## Haqqında
Mezoiqtisadiyyat bir elm olaraq XIX əsrdə formalaşmağa başladı. Xarici tədqiqatçılar arasında regional iqtisadi nəzəriyyə, istehsal qüvvələrinin bölgüsü və regional istehsalın səmərəliliyi problemlərinin inkişafına ən diqqətçəkən töhfəni alman iqtisadçıları — Yohan fon Tünen, Alfred Veber, Valter Kristaller, Avqust Löş, professor Pensilvaniya Universitetinin iqtisadiyyat fakültəsi Valter İsard, fransız iqtisadçısı Jan Şardonnay, rus əsilli amerikalı iqtisadçı Vasili Leontiyev, V.Tompson, T.Palander, habelə məşhur dərsliklərin müəllifləri H.Armstronq və C.Teylor.

## Əsasnamə
Mezoiqtisadi sistem mikroiqtisadiyyatı makroiqtisadiyyatla birləşdirən aralıq bir halqadır. Mikroiqtisadiyyat da, mezoiqtisadiyyat da hər ikisi makroiqtisadi sistemə, yəni vahid milli iqtisadiyyata daxildirlər. Onlar milli iqtisadiyyatın tərkibinə daxil olan müxtəlif səviyyələrdir və yalnız makroiqtisadi səviyyəyə aid olan münasibətlərlə birlikdə vahid milli iqtisadi sistemin bütövlüyünü təşkil edirlər.

Mezoiqtisadiyyat - makroiqtisadiyyatın yarımsistemidir; bir-biri ilə üzvi bağlı 
sahələr kompleksidir. Bu sahə iqtisadi fəaliyyətləri sektorlar, regionlar və ya klasterlər səviyyəsində tədqiq edir, iqtisadiyyatın ayrı-ayrı hissələrinin bir-biri ilə qarşılıqlı təsirini və bütövlükdə iqtisadi sistemə olan təsirini araşdırır.

## İstinadlar

## Biblioqrafiya
* Dictionary Definition of Meso-. Vol. 4, The American Heritage Dictionary of the English Language, 2004.
* Dopfer, Kurt. «The Origins of Meso Economics Schumpeter’s Legacy.» In The Papers on Economics and Evolution. Jena, Germany: Evolutionary Economics Group 2006.
* Dopfer, Kurt ; Foster, John and Potts, Jason. «Micro-Meso-Macro.» Journal of Evolutionary Economics 14 (2004): 263—279.
* Dopfer, Kurt ; Potts, Jason. «The General Theory of Economic Evolution.» London; New York: Routledge (2008).
* Khanya-aicdd. Sustainable Livelihoods Principles, 2006. Available from https://web.archive.org/web/20080521221017/http://www.khanya-aicdd.org/site_files/index.asp?pid=54.
* Mamalakis, Markos J. . «Poverty and Inequaliy in Latin America: Mesoeconomic Dimensions of Justice and Entitlements.» Journal of Interamerican Studies and World Affairs 38, no. 2/3 (1996): 181—199.
* Popov, Evgeny V. "Minieconomics as a Separate Part of Microeconomics " Atlantic Economic Journal 33, no. 133 (2005).
* Walz-Chojnacki, Greg. Markos Mamalakis: The Man Behind `Mesoeconomics' University of Wisconsin 2006 [cited 8 November 2006]. Available from https://web.archive.org/web/20071011045733/http://www.uwm.edu/News/report/old/april99/people.html.

## Xarici keçidlər
*
Barat bulağı

**Barat bulağı** — Füzuli rayonunun Yağlıvənd kəndində bulaq.

## Haqqında
Barat bulağı kəndin Çökək məhəlləsinin yaxınlığında yerləşir. Bulağın XX əsrin 70-ci illərində Yağlıvənd kənd sakini Barat Sifahanov aşkar etdiyi üçün kənd sakinləri tərəfindən bulağa onun adı verilmişdir. Bulaqdan ildə bir neçə ay istifadə etmək mümkün olub. Buna səbəb Yağlıvənd gölünün şişərək bulaq olan ərazini tutmasıdır.
1993-cü ilin 15 avqust tarixində Yağlıvənd kəndi işğal edildikdən sonra bulaq baxımsız qalıb. Nəticədə bulağın suyu quruyub, özü isə baxımsız vəziyyətə düşərək gözü tutulub.

## Həmçinin bax
* Yağlıvənd gölü
* Əsgərxan bulağı
* Lələli bulağı

## İstinadlar
Aydınspor

**Aydınspor** 1966-cı ildə Aydın vilayətinin mərkəz mahalı Efelerdə yaradılmış futbol klubudur. Rəngləri qara və ağdır. Aydın Super Həvəskarlar Liqasında mübarizə aparır.

## Tarixi
4 mart 1966-cı ildə Akınspor, Əsnafspor və Hilalspor'un dağılaraq “Aydınspor” adı altında birləşməsi ilə yaradılıb. 12 iyun 1966-cı ildə 4 klubun birləşməsi ilə Aydınsporun simvolu 4 yarpaqlı yonca olaraq təyin olundu. Loqoda 4 yarpaq yonca; Aydının 3 klubu dağılıb Aydınspora qatılmasını, qara rəng zeytun, ağ rəng isə pambıq deməkdi.

## Liqa mübarizələri
* **[[Super Liqa (Türkiyə)|Super Liqa]]: 3 mövsüm**
1990-1993
* **[[Türkiyə 1-ci Liqası|1-ci Liqa]]: 32 mövsüm**
1966-1984, 1985-1990, 1993-2002
* **[[Türkiyə 2-ci Liqası|2-ci Liqa]]: 4 mövsüm**
2002-2006
* **[[Türkiyə 3-cü Liqası|3-cü Liqa]]: 4 mövsüm**
1984-1985, 2006-2009
* **[[Türkiyədə həvəskar futbol liqalarının siyahısı|Həvəskər Liqa]]: 15 mövsüm**
2009-

## Uğurları
* **[[Türkiyə 1-ci Liqası|1-ci Liqa]]**
**Çempion (1)&nbsp;:**&nbsp;1989-1990
* **[[Türkiyə 3-cü Liqası|3-cü Liqa]]**
**Çempion (1)&nbsp;:**&nbsp;1984-1985
* **[[Türkiyə Kuboku]]**
**Dörddəbir final (2)&nbsp;:**&nbsp;1990-1991, 1991-1992

## Keçmiş mövsüm çıxışları

* Səviyyə-Təsnifat qrupu olan mövsümləri birləşdirərək yazılmışdır.
* Pley-Off matçlarının nəticələri də mövsümə daxildir.

## Oyunçu statistikası

## İstinadlar
Papa nümayəndəsi

thumb|300px|İngiltərə kralı II Henrixin Papanın vəkilini salamladığını göstərən taxta oyma.
**Papa nümayəndəsi** — Vatikanın diplomatını və ya xüsusi nümayəndəsini təmsil edən şəxs. Katolik Kilsəsi və Papa dövlət başçısı olaraq Vatikanın siyasi və dini rəhbəridir. Papa nümayəndələri, əsasən iki formada olur. Birincisi, Apostol nunsilər Vatikanın diplomatik nümayəndələridir və bir növ səfir funksiyasını yerinə yetirirlər. Onlar katolik Kilsəsinin lideri Papa tərəfindən göndərilir və adətən müəyyən bir ölkədə və ya beynəlxalq təşkilatda Papalıq təmsilçisi olurlar. İkincisi isə, Apostol delegatlar isə Papalıq tərəfindən təyin edilən, lakin dövlətə deyil, bir bölgənin Katolik kilsələrinə məsuliyyət daşıyan nümayəndələrdir. Diplomat statusunda olmurlar və daha çox kilsə məsələlərini tənzimləyirlər. 
Papa nümayəndələri Katolik Kilsəsinin maraqlarını qorumaq, əlaqələri inkişaf etdirmək və Vatikandan gələn təlimatları çatdırmaqla məsuliyyət daşıyırlar.

## İstinadlar
Hərbi attaşe

**Hərbi attaşe** — bir ölkənin xarici dövlətlərdəki diplomatik missiyalarına göndərilən və həmin ölkənin silahlı qüvvələrini təmsil edən zabit. 

## Vəzifə və öhdəlikləri
Hərbi attaşelər göndərildikləri ölkənin hərbi strukturları ilə əlaqələr qurur və iki ölkə arasında hərbi əməkdaşlıq və məlumat mübadiləsini inkişaf etdirir. Hərbi attaşe göndərildiyi ölkənin hərbi vəziyyəti, silahlı qüvvələrinin hazırlığı və hərbi doktrinası haqqında məlumatlar toplaya bilərlər. Bu məlumatlar diplomatik yolla öz ölkəsinə göndərilir. O, hərbi tədbirlərdə, paradlarda, beynəlxalq konfranslarda və ya seminarlarda iştirak edə və öz ölkəsini rəsmi olaraq təmsil edə bilər. Diplomatik missiyalarda hərbi məsələlərlə bağlı məsləhət vermək, həmçinin hərbi məsələlərlə əlaqədar iki ölkə arasındakı əlaqələri koordinasiya etməkdir.
Hərbi attaşenin öhdəliklərindən biri təyin olunduğu ölkənin hərbi potensialı, strategiyası, silahlanma proqramları və təhlükəsizlik məsələləri barədə məlumat toplamaq və analiz etməkdir. Bu məlumatlar onun öz ölkəsinin milli təhlükəsizlik siyasətinin formalaşmasına kömək edir. Hərbi attaşe müxtəlif rəsmi tədbirlərdə iştirak edir, öz ölkəsini təmsil edir və əlaqələrin qurulmasına dəstək olur.
O, ölkəsinin maraqlarını beynəlxalq arenada hərbi sahədə təmsil edir və ölkəsinin siyasətini izah edir. Hərbi attaşe diplomatik imtiyazlara malikdir və öz ölkəsinin səfirliyi ilə sıx əməkdaşlıq edir.
Hərbi attaşe, səfirlikdəki diplomatlara və ölkəsinə təhlükəsizlik və müdafiə məsələlərində məsləhətlər verir, eləcə də hərbi əməkdaşlıq üçün potensial imkanlar axtarır.
Bu vəzifələr hərbi attaşenin həm diplomatik nümayəndə, həm də hərbi ekspert kimi geniş öhdəliklərə sahib olduğunu göstərir.

## İstinadlar
Dəyər anbarı

**Dəyər anbarı** &nbsp;—  mallar, xidmətlər və ya digər aktivlərlə mübadilə üçün uzun müddət yaxşı saxlanıla bilən dəyəri olan likvid aktividir. Pul adətən dəyər anbarı kimi istifadə olunur ki, bu da onun funksiyalarından biridir. Dəyər seçimlərinin digər anbarı çox vaxt zərgərlik, maliyyə alətləridir.

## Xüsusiyyətləri
Dəyər anbarı funksiyasını yerinə yetirmək üçün aktiv dəyərin qorunub saxlanmasını və gələcəkdə, o cümlədən iqtisadi dövrün müxtəlif mərhələlərində (tənəzzül və bərpa dövründə) reallaşdırılması imkanını təmin etməlidir. Eyni zamanda, aktivin etibarlılığının yoxlanılması əhəmiyyətli güc və ya xərc tələb etməməlidir. Belə aktivin köçürülməsi üçün əməliyyat xərcləri olmamalı və ya sıfıra yaxın olmalıdır. Əgər aktiv bu tələbi ödəyirsə, o zaman təhlükəsiz aktiv adlanır ().

Təhlükəsiz aktivlər aşağıdakı xüsusiyyətlərə malikdir:

* sabit qiymət;
* yüksək likvidlik;
* uzunmüddətli saxlama zamanı minimal risk (həm aktivin zədələnməsi riski, həm də onun köhnəlməsi riski).

Aktivlərin təhlükəsizliyi nisbi anlayışdır. Məsələn, sabit iqtisadiyyat və aşağı inflyasiya şəraitində pul dəyərin demək olar ki, itkisiz ötürülməsini təmin edir. Onların likvidliyi dövlətin səlahiyyəti ilə təmin edilir. Sabit iqtisadiyyatda dövlət qiymətli kağızları da təhlükəsiz aktivlər hesab olunur, çünki onlar üzrə defolt riski (kredit riski) minimaldır, çünki dövlət istiqrazları adətən müəyyən gəlir səviyyəsini təmin edir və onlar üzrə faiz dərəcəsi və ya endirim risksiz hesab olunur . Buna misal olaraq ABŞ Xəzinədarlıqlarını göstərmək olar.

## Növləri
* pul, tam və ya natamam. Pul nağd formada, cari və ya depozit bank hesabında saxlanıla bilər;
* maliyyə alətləri (səhmlər, istiqrazlar və digər qiymətli kağızlar);
* investisiya sikkələri;
* qiymətli metallar və qiymətli daşlar. Qızıl ən çox zərgərlik və ya külçədə görülür;
* daşınmaz əmlak, o cümlədən torpaq sahələri;
* sənət obyektləri, xüsusilə məşhur müəlliflər və ya antik əşyalar.

## İstinadlar

## Ədəbiyyat
* 
* 

## Xarici keçidlər
* 
* Linguistic and Commodity Exchanges by Elmer G. Wiens. Examines the structural differences between barter and monetary commodity exchanges and oral and written linguistic exchanges.
FİFA U-20 Dünya Kuboku

**FIFA U-20 Dünya Kuboku** (2005-ci ilə qədər **FIFA Dünya Gənclər Çempionatı**) — FIFA tərəfindən iki ildən bir təşkil edilən futbol turniri.

## Tarix
Turnir 1977-ci ildən FİFA tərəfindən keçirilir və turnirdə yaşı 20-dən aşağı olan futbolçular iştirak edir. FIFA Dünya Gənclər Çempionatı adı ilə başlayan turnir ilk dəfə 1977-ci ildə Tunisdə keçirilib. Əvvəlcə 16 komanda ilə təşkil edilən turnir 1997-ci ildə Malayziya turnirindən sonra 24 komanda ilə təşkil olunmağa başlayıb. 1981-ci il Avstraliya turnirinə qədər oyunlar hər yarısı qırx dəqiqədən ibarət idi.

## Statistiklar

## İstinadlar
Yamba Tenmey Sel Muzeyi

– Yaponiyanın Qunma prefekturasının Naqanohara qəsəbəsində yerləşən muzey. Muzey 1783-cü ildə baş vermiş Tenmey püskürməsi hadisəsinə həsr olunmuşdur.

## Tarixi
1994–2019-cu illərdə Qunma Prefektura Arxeoloji Tədqiqat Mərkəzi və qəsəbənin təhsil şurası tərəfindən Yamba su bəndinin tikintisi zamanı ərazidə arxeoloji qazıntı işləri aparılmışdır. Əsasən Aqatsuma çayı boyunca aparılmış qazıntılar nəticəsində Comon dövrünə aid qalıqlar, eləcə də, 1783-cü ildə baş vermiş Tenmey püskürməsi nəticəsində torpağın altında qalmış kəndlərin xarabalıqlar tapılmışdır. Muzey aparılmış qazıntı işlərinin nəticələrini nümayiş etdirmək məqsədilə 3 aprel 2021-ci ildə açılmışdır. Muzeyin yaradılması üçün 1,86 milyard yen vəsait xərclənmişdir.

## Ekspozisiya

Muzey 5 avqust 1783-cü ildə baş vermiş Tenmey püskürməsi hadisəsinə və hadisə zamanı burada yaşayan əhalinin gündəlik həyatına həsr olunmuşdur. Asama dağının püskürməsi nəticəsində baş verən bu insident yaxınlıqda yaşayan 1523 nəfərin nəfərin ölümünə və 2065 evin zərər görməsinə səbəb olmuşdur. Muzeydə bu hadisə nəticəsində torpaq altından çıxarılmış xarabalıqlar və əşyalar mühafizə olunur. Tonomiya, Nişinomiya və İşikavahara xarabalıqları qazıntılar zamanı kəşf edilmiş ən əhəmiyyətli xarabalıqlardır. Muzeydə çay yarpaqlarının olduğu çaydan, tütünün olduğu trubka kimi 500-dən çox əşya sərgilənir. Bundan əlavə, burada Comon dövrünə aid əşyalar da nümayiş etdirilir.

Muzey bir mərtəbədən ibarətdir. Muzeyin 40 nəfərlik tutuma malik teatrında 4x7 metr ölçülərində olan ekran quraşdırılmışdır və Tenmey püskürməsinə, eləcə də, Edo dövründəki gündəlik həyata aid videomateriallar göstərilir. Daimi sərgi zalı 4 bölmədən ibarətdir: "Giriş", "İnsanların həyatını diriltmək", "Oğurlanmış həyatlar" və "Fəlakətin memuarları". Tematik sərgi zalında qazıntı işləri tapılmış və Comon dövrünə aid olan daş alətlər, dulusçuluq məmulatları sərgilənir. Muzeydə təlim otağı, dükan və sənədlərlə tanışlıq guşəsi yerləşir.

Muzey kompleksinə 1911-ci ildə tikilmiş və 2002-ci ilə qədər fəaliyyət göstərmiş Naqanohara Bələdiyyə Birinci İbtidai Məktəbinin keçmiş binası daxildir. Qunma prefekturasındakı ən köhnə taxta məktəb olan bu tikili muzeyin yanına köçürülmüşdür. Tikilidə ibtidai məktəbə və qəsəbəyə dair materiallar sərgilənir. Məktəbin məzunu olmuş, "Como Karuta"nın yaradıcısı Masahiko Urano üçün guşə yaradılmışdır.

## İstinadlar

## Xarici keçidlər
*
Sırğa Muzeyi

– Yaponiyanın Qunma prefekturasının Şinto kəndində yerləşən muzey. Dünyada sırğaya həsr olunmuş yeganə muzeydir.

## Tarixi
1989–1990-cı illərdə Şinto Kəndi Təhsil Şurası tərəfindən Çino xarabalıqlarında qazıntı işləri aparmışdır. Tədqiqatlar zamanı ərazidən Comon dövrünə aid daş alətlər, dulusçuluq məmulatları, ayinlərdə istifadə olunmuş əşyalar tapılmışdır. Tapıntılar arasında sırğalar üstünlük təşkil etmiş, 577 sırğa tapılmışdır. Muzey qazıntı işlərinin nəticələrini göstərmək və sırğaları nümayiş etdirmək məqsədilə 1992-ci ildə yaradılmışdır. 2001-ci ildə muzeyin eksponatları Britaniya Muzeyindəki "Şinto" sərgisində nümayiş etdirilmişdir.

## Ekspozisiya
Ekspozisiyanın əsasını Comon dövrünün sırğaları təşkil etsə də, burada dünyanın müxtəlif ölkələrindən gətirilmiş sırğalar da sərgilənir. Muzeyin kolleksiyasına 2000 sırğa daxildir və onların 1000-i sərgilənir. Muzeyin emalatxanasında maqatama və boyunbağı hazırlama vorkşopları keçirilir.

Muzeyin daimi sərgi zalı üç bölmədən ibarətdir: "Müasir dövr", "Tarix" və "Comon". "Müasir dövr" bölməsindən digər ölkələrə aid sırğalar sərgilənir, sırğalar haqqında faktlar təqdim olunur. Burada Dünya Sırğa Kitabxanası yerləşir. "Tarix" bölməsi sırğaların tarixinə və mənşəyinə həsr olunmuşdur. "Comon" bölməsində Comon dövrünə aid sırğalarla yanaşı, gil heykəlciklər, daş alətlər və digər əşyalar sərgilənir. Burada Çino xarabalıqlarının tarixinə aid videolar və geoloji nümunələr göstərilir.

## İstinadlar

## Xarici keçidlər
*
Meskel

**Meskel**, Efiopiya və Eritreya Ortodoks Tevahədo Kilsəsinin bayramıdır. Bu bayram IV əsrdə Roma İmperatriçası Müqəddəs Yelena tərəfindən Həqiqi Xaçın tapılmasını anır. Meskel, Efiopiya və Eritreya Ortodoks Tevahədo Kilsələri tərəfindən qeyd edilir, həmçinin az sayda Roma Katolik kilsələri və P’ent’ay Efiopiya və Eritreya protestantları (Pentikostal, Lüteran, Baptist, Mennonit və digər protestant kilsələri daxil olmaqla) üzvləri də bu bayramı qeyd edir.

Bu bayram Efiopiya təqvimində 17 Meskerem tarixində (Qriqorian təqvimi ilə 27 Sentyabr və ya uzun illərində 28 Sentyabr) keçirilir. "Meskel" Amhar dilində "xaç" mənasını verir.

Bayram, adını daşıyan Meskel Meydanında, paytaxt Əddis-Əbəbədə keçirilir. Dini və ictimai liderlər mərasimdə rəhbərlik edir, və tanınmış şəxslər çıxışlar edərək, incildən hekayələrə və mövzulara istinad edirlər. Şəhərdə yaşayan bir çox efiopiyalılar, bu bayramı qeyd etmək üçün öz kəndlərinə qayıdırlar. Gecə vaxtı "Demera" adlanan böyük odun, xaç yandırılması mərasimi olur. 2013-cü ildə UNESCO Meskel bayramını Bəşəriyyətin Qeyri-Maddi Mədəni İrsinin Nümayəndə Siyahısına daxil edib.
Fayl:Meskel, Efiopiya bayramı 26-Sep-2024 01.jpg|Meskel, Efiopiya bayramı
Fayl:Meskel, Efiopiya bayramı 26-Sep-2024 02.jpg|Meskel, Efiopiya bayramı
Fayl:Meskel, Efiopiya bayramı 26-Sep-2024 03.jpg|Meskel, Efiopiya bayramı
Fayl:Meskel, Efiopiya bayramı 26-Sep-2024 05.jpg|Meskel, Efiopiya bayramı
Fayl:Meskel, Efiopiya bayramı 26-Sep-2024 06.jpg|Meskel, Efiopiya bayramı
Fayl:Meskel, Efiopiya bayramı 26-Sep-2024 07.jpg|Meskel, Efiopiya bayramı
Fayl:Meskel, Efiopiya bayramı 26-Sep-2024 11.jpg
Regenerativ iqtisadiyyat

**Regenerativ iqtisadiyyat** — əsas fondların, yəni bəşəriyyətin mövcudluğu üçün zəruri olan resursların bərpasını təmin edən iqtisadi sistem. Standart iqtisadi nəzəriyyədə ya kapital aktivini "yenidən yaratmaq" olar, ya da aktiv malların və/və ya xidmətlərin sabit axını istehsal edənə qədər onu istehlak edə bilər. Regenerativ iqtisadiyyatı standart iqtisadi modeldən fərqləndirən cəhət onun əsas və ya ilkin resurslara - torpaq və günəşə əsaslanmasıdır. Günəş enerjisindən istifadəyə təsir etmək mümkün olsa da, Günəşə təsir etmək mümkün deyil. Bərpaedici iqtisadiyyatın çox hissəsi torpağa və onun təmin etdiyi məhsullara əsaslanır.

Regenerativ iqtisadiyyat kapitalist iqtisadiyyatı daxilində tamamilə mümkündür. Torpağın orijinal kapital aktivi kimi tanınması ətraf mühit kimi tanınan resurs sisteminə dəyər verir. Ətraf mühitin özünəməxsus dəyərinin tanınmaması qeyri-iqtisadi artım adlanan qeyri-davamlı iqtisadi modellərin yaranmasına gətirib çıxardı ki, bu termin aparıcı ekoloji iqtisadçı və davamlılıq nəzəriyyəçisi Herman Deyli tərəfindən “*Reshaping the Built Environment: Ecology, Ethics, and Economics*” kitabında işlədilib. Regenerativ iqtisadiyyatın müəllifləri hesab edirlər ki, qeyri-iqtisadi artım regenerativ iqtisadiyyatdan minimal dərəcədədir.

## İstinadlar

## Ədəbiyyat
*
Qeyri-iqtisadi artım

**Qeyri-iqtisadi artım** (, mənfəətsiz artım, qeyri-rentabel artım)&nbsp;— ekoloji iqtisadiyyatda sosial rifahın artması ilə nəticələnməyən iqtisadi artım növünə aid edilən termin. Konsepsiyanın mənşəyi adətən iqtisadçı Herman Deylinin adı ilə əlaqələndirilir, baxmayaraq ki, digər nəzəriyyəçilərin də rolu tanınır.

## Haqqında
İqtisadi artımla bağlı qeyri-davamlı xərclər və ya sosial rifahın azalması “ekosistemlərə təzyiqin artması nəticəsində mütləq sosial və ekoloji fədakarlıqlar” nəticəsində yarana bilər. Başqa sözlə desək, “mənfəətsiz artım o zaman baş verir ki, artan istehsalın dəyəri istehsal olunan məhsulların dəyərindən çox olan resurslar və sərvətlər hesabına baş verir”.

İqtisadi inkişafın faydaları və xərcləri balansını qiymətləndirmək üçün müxtəlif göstəricilərdən, məsələn, həyatdan məmnunluğun subyektiv səviyyəsi istifadə olunur.

## İndikatorlar
Göstəricilərin digər kateqoriyasına kəmiyyət göstəriciləri, o cümlədən ÜDM-in mürəkkəb versiyaları daxildir. Bunlardan ən məşhuru Orijinal Tərəqqi Göstəricisidir (GPI). O, ÜDM-in komponentlərinin fayda və xərclərə bölünməsi prinsipinə əsaslanır, yekun göstərici onların dəyərləri arasındakı fərqdir. ÜDM maddələrindən əlavə, ÜDM-ə iqtisadi fəaliyyətin bazarda alqı-satqı obyekti olmayan və bazar qiyməti olmayan üstünlükləri və mənfi nəticələri (xərcləri) daxildir. Onların dəyərlərini müəyyən etmək üçün ekspert qiymətləndirmələrindən istifadə olunur. Sosial rifahı müəyyən edən meyarlar toplusu müzakirə mövzusu olmaqda davam edir, buna görə də GPI ona daxil olan amillərin seçiminin, xüsusən də xərclər baxımından subyektivliyinə görə tənqid olunur. Bununla belə, bu göstəricinin iqtisadi idarəetmədə istifadəsinə dair nümunələr var, GPI tərəfdarları onu ÜDM-dən daha etibarlı iqtisadi tərəqqi ölçüsü kimi qiymətləndirirlər.

Faydalar və məsrəflər balansının dinamikasına əsaslanaraq, ekoloji iqtisadiyyatın tərəfdarları iddia edirlər ki, Birləşmiş Ştatlar və digər iqtisadi cəhətdən inkişaf etmiş ölkələr son onilliklərdə çox güman ki, mənfəətsiz artım yaşayırlar.

## İstinadlar
Təbii kapital

**Təbii kapital** ()&nbsp;— biosferin mineral, bitki və heyvan komponentlərini ifadə edən, həmçinin oksigen istehsalı, suyun filtrasiyası, eroziyadan qorunma və ekosistemin digər komponentləri də qəbul edən iqtisadi kateqoriya.

Ənənəvi iqtisadiyyatda təbii kapitalın analoqu iqtisadiyyatın təbii komponenti kimi başa düşülən, iqtisadi təklifin ölçüsündə ciddi şəkildə məhdudlaşdırılan istehsal amili "torpaq"dır. Təbii kapital konsepsiyasının tərəfdarları (“yaşıl iqtisadiyyat” nümayəndələri də daxil olmaqla) “təbii kapital” terminini daha dəqiq hesab edirlər, çünki məsələn, torpağın keyfiyyəti süni kapitalın keyfiyyətinə bənzər şəkildə yaxşılaşdırıla və ya pisləşə bilər. (insan tərəfindən yaradılmış) kapital. Başqa bir bənzətmə: alma ağacında alma yetişdiyi kimi avtomobil zavodunda da maşın istehsal edilir.

## İstinadlar
Mədəniyyət attaşesi

** Mədəniyyət attaşesi** — bir ölkənin xaricdəki diplomatik nümayəndəliyində çalışan və əsas vəzifəsi həmin ölkənin mədəniyyətini təbliğ etmək olan diplomatik əməkdaş. O, öz ölkəsinin mədəni irsini, incəsənətini, ədəbiyyatını, musiqisini və digər mədəni fəaliyyətlərini tanıtmaq, iki ölkə arasında mədəni əlaqələri inkişaf etdirmək və mədəniyyət sahəsində əməkdaşlığı gücləndirmək üçün çalışır. 
Mədəniyyət attaşesi, tez-tez mədəni tədbirlər, sərgilər, festivallar təşkil edir və yerli mədəniyyət təşkilatları ilə əməkdaşlıq edir. Onlar həmçinin öz ölkələri haqqında daha geniş məlumat yaymaq və mədəniyyət vasitəsilə ölkələrinin imicini beynəlxalq arenada yaşılaşdırmaq üçün fəaliyyət göstərir.
 
## Vəzifə və öhdəlikləri
Mədəniyyət attaşesinin vəzifə və öhdəlikləri ölkədən asılı olaraq mütəlif ola bilər. Başlıca vəzifələrindən biri xarici ölkələrlə mədəni əməkdaşlıq layihələri həyata keçirməkdir. İki ölkə arasında incəsənət, təhsil, ədəbiyyat və mədəniyyət sahələrində mübadilə proqramlarını təşviq etmək də vəzifələri sırasındadır. Eyni zamanda xarici ölkələrdəki mədəniyyət təşkilatları, universitetlər və digər qurumlarla əlaqələr qurur. 
Mədəniyyət attaşesi xarici ölkələrdə mədəniyyət siyasətini izləyərək ölkəsinin mədəni siyasətinin həyata keçirilməsinə kömək edir. Mədəniyyət sahəsindəki trendləri və dəyişiklikləri təhlil edərək ölkəsinin mədəniyyət strategiyasını uyğunlaşdırmaq üçün məsləhətlər verir. Mədəniyyət layihələri və tədbirləri üçün sponsorlar, dəstəkçilər və tərəfdaşlar tapmaq, maliyyələşdirmə ilə bağlı əməkdaşlıqları genişləndirmək mədəniyyət attaşesinin öhdəlikləri içərisində yer alır.

## İstinadlar
Kənd təsərrüfatı attaşesi

**Kənd təsərrüfatı attaşesi** — bir ölkənin xarici nümayəndəliyində kənd təsərrüfatı sahəsi üzrə ixtisaslaşmış diplomatik nümayəndə. Bu vəzifədə olan şəxs, ölkəsinin kənd təsərrüfatı maraqlarını xarici ölkələrdə təmsil edir, həmin ölkədəki kənd təsərrüfatı siyasətləri və ticarət münasibətləri haqqında məlumatlar toplayır və öz hökumətinə məsləhətlər verir. Kənd təsərrüfatı attaşesi kənd təsərrüfatı ticarəti, ərzaq təhlükəsizliyi, iqlim dəyişikliyi və digər sahələrdə beynəlxalq əməkdaşlığı və dialoqu təşviq edir.

## Vəzifə və öhdəlikləri
Kənd təsərrüfatı məhsullarının ixracını artırmaq və bazar imkanlarını genişləndirmək üçün yerli şirkətlərə və hökumətə dəstək olmaq kənd təsərrüfatı attaşesinin başlıca vəzifələrindəndir. Vəzifəli şəxs təyin edildiyi ölkədəki kənd təsərrüfatı siyasətlərini, qanunvericilik dəyişikliklərini və ticarət qaydalarını izləyərək məlumatları öz hökumətinə çatdırır. Xarici ölkələrdəki kənd təsərrüfatı məhsullarının keyfiyyətinə, sanitariya və fitosanitar standartlara uyğunluğunu təmin etmək üçün tənzimləyici qurumlarla əlaqə saxlayır.
Kənd təsərrüfatı sahəsində beynəlxalq müqavilələr, sazişlər və ticarət danışıqlarında iştirak etmək, hökumətlərarası razılaşmaları təşviq etmək və təmsil etdiyi ölkənin maraqlarını müdafiə etmək də kənd attaşesinin başlıca vəzifələrindəndir. Kənd attaşesi təyin olunduğu ölkədə kənd təsərrüfatı sektorunda baş verən yeniliklər və tədqiqatlarla bağlı məlumatlar toplayaraq, bu barədə öz ölkəsinin kənd təsərrüfatı nazirlərinə və iş adamlarına tövsiyələr verir. Kənd təsərrüfatı məhsullarının beynəlxalq sərgilərdə nümayiş etdirilməsi və bazarda tanınması üçün yerli və beynəlxalq tədbirlərdə iştirak edir. Kənd təsərrüfatı bazarlarına, ticarətə və siyasətlərə dair hesabatlar hazırlamaq və onları hökumətə təqdim edir. Bu vəzifə, kənd təsərrüfatı sektorunun inkişafı və ticarət əlaqələrinin möhkəmləndirilməsi baxımından mühüm əhəmiyyət kəsb edir.

## İstinadlar
Elfsborq FK

**Elfsborq İdman Cəmiyyəti** () və ya sadəcə **Elfsborq** () — İsveçin Buros şəhərini təmsil edən peşəkar futbol klubu. Klub Vesteryötlands Futbollforbund təşkilatının üzvü olan 24 İsveç klubundan biridir. "Elfsborq" Allsvenskanda çıxış edir və tarixinin böyük bir hissəsini İsveç futbolunun ən yüksək təbəqəsində keçirib. Klub ev oyunlarını 17 aprel 2005-ci ildən bəri Buros Arenada oynayır.

Klub 1904-cü ildə 14–15 yaşlı 19 gəncdən ibarət qrup tərəfindən yaradılmışdır. 26 iyun 1904-cü ildə yaradılmış klubun ilkin adı "Buros Futbollslaq" idi. Klubun yaradılmasının əsas qəhrəmanı olan Karl Larson futboldan əlavə olaraq tüngül atletika və güləşlə də məşğul olurdu. Buna səbəb isə şəhərin əsas idman klubu olan "Borus Atletika və İdman Cəmiyyəti"nin proqramına futbolun daxil olmaması idi.

Klubun doğma meydanı olan Borus Arena həm də "Elfsborq qalası*"* adlanır. Buna səbəb "Elfsborq"un 2000-ci illərdə (onillik) Allsvenskanın ən güclü komandası olmuş olmasıdır. Klub 1941-ci ildə Budosdakı Ryuavallen stadionunun açılış mərasimində İsveç milli komandasına 2–1 hesabı ilə qalib gəlmişdir və bunu etmiş iki Allsvenskan komandasından (digər komanda 1979-cu ildə 3–2 hesabı ilə AIK olub) biridir. "Elfsborq" həmçinin Allsvenskana daxil olduğu il çempion olmuş (1961) iki komandadan biridir.

"Elfsborq" dəfələrlə Çempionlar Liqasının və Avropa Liqasının seçmə mərhələsində iştirak edib. Klubun UEFA Kubokundakı ilk işirakı isə gec, 2007–08 mövsümündə olub. Onlar növbəti il 2008 UEFA İntertoto Kubokunun qaliblərindən biri olublar. Klub sonuncusu 2012-ci ildə olmaqla 6 dəfə milli liqanın və üç dəfə milli kubokun qalibi olub.

## İstinadlar
Budo-Qlimt FK

**Budö-Qlimt Futbol Klubu** (), qısaca **Budö-Qlimt** (), **Budö** və ya keçmiş adı ilə **Qlimt** — Norveçin Nurlann qraflığındakı Budö şəhərini təmsil edən peşəkar futbol klubu. Hazırda Norveç futbolunun ən yüksək təbəqəsi olan Elitseriyada çıxış edən klub 1916-cı ildə yaradılıb.

"Budö-Qlimt" Elitseriyanın 2020, 2021 və 2023 mövsümlərini qazanaraq Norveç futbolunun üçqat çempionu olub. Onlar həmçinin doqquz dəfə hazırda ləğv olunmuş Şimali Norveç Kubokunu və iki dəfə Norveç Kubokunu qazanıblar. Klub həm də 1975-ci ildə Norveç Kubokunu qazanaraq ölkənin şimalından milli titulu qazanmış ilk komanda, o cümlədən regiondan milli liqanın qalibi olmuş ilk komanda olub.

Klub sarı formaları və tərəfdarların matçlara gətirdikləri, 1970-ci ildən bəri tərəfdarlarının simvolu olan nəhəng sarı diş fırçaları ilə tanınır. "Budö-Qlimt" 2018-ci il mövsümü ərəfəsində yüksək liqaya yüksəldikdən sonra tarixinin ən böyük uğurunu yaşadı, ardıcıl olaraq iki dəfə liqa qalibi oldu, ardınca UEFA Konfrans Liqasının 1/4 finalına və Çempionlar Liqasının pley-off mərhələsinə yüksəlməyi bacardı, amma növbəti mövsümdə Avropa Liqasına düşdü.

## İstinadlar
Anura Kumara Dissanayake

**Dissanayaka Mudiyanselage Anura Kumara Dissanayake** (, ; ,, adətən adının baş hərfləri ilə **AKD** adlandırılır) — Şri Lanka siyasətçisidir. 23 sentyabr 2024-cü ildə Şri Lankanın onuncu prezidenti seçilib. O, Janatha Vimukthi Peramuna partiyasının hazırkı lideridir. 

2004-2005-ci illərdə Kənd Təsərrüfatı, Heyvandarlıq, Torpaq və Suvarma naziri və 2015-2018-ci illərdə Baş Müxalifət Qamçı vəzifələrində çalışıb. O, 2 fevral 2014-cü ildə keçirilən partiyanın 17-ci Milli Qurultayında BVP-nin lideri seçilib.

## İstinadlar
Kobe Dəb Muzeyi

– Yaponiyanın Hyoqo prefekturasının Kobe şəhərində yerləşən dəb muzeyi. Yaponiyanın ilk dəb muzeyidir.

## Tarixi
Kobe şəhəri Yaponiyada "Dəb şəhəri" kimi tanınır. 1973-cü ildə şəhərdə dəb deklarasiyası qəbul edilmişdir. Kobe Dəb Muzeyi Yaponiyada dəbə həsr olunmuş ilk muzeydir. Muzey 1997-ci ildə açılmışdır. İnteryeri Şiqeru Uçida tərəfindən dizayn olunmuşdur. Modelyer Hiroko Koşino 1 aprel 2018-ci ildə muzeyin fəxri direktoru təyin olunmuşdur.

## Xüsusiyyətlər

Muzey Kobe şəhərindəki Rokko adasında, "Kobe Fashion Plaza"da yerləşir. Birinci mərtəbəsində yerləşən sərgi zalında xüsusi sərgilər və kolleksiya sərgiləri yerləşir. Dördüncü mərtəbədə seminarlar və vorkşoplar keçirilir. "Orbis" zalı muzeyin uçan boşqab formasında olan konsert zalıdır. 424 nəfərlik tutumu olan bu məkanda dəb şouları, konsertlər və nümayişlər keçirilir. Muzeyin kolleksiyasına XVIII–XX əsrlərə aid 9000 Avropa və Amerika kostyumu, 70-dən çox ölkəyə aid etnik geyimlər, 2000 aksesuar, 1500 dəb lövhəciyi daxildir.

Üçüncü mərtəbədə muzeyin kitabxanası yerləşir. Kitabxanada dəb haqqında 45.000 kitab və XX əsrə aid 1100 dəb jurnalı əlçatandır. Burada *"[[Vogue (jurnal)|Vogue]]"*, *"[[Harper's Bazaar]]"*, *"[[Life (jurnal)|Life]]"* kimi xarici dəb jurnallarını oxumaq mümkündür. Kitabxananaya dəb jurnalisti Cunko Oçinin kolleksiyası daxildir. Muzeyin kolleksiyasında 1980-ci illərdən sonra Paris, London, Milan və Tokioda keçirilmiş dəb şoularını əks etdirən 3000 DVD və 1950-ci illərdən sonrakı musiqiləri ehtiva edən 3800 CD saxlanılır. Muzeydə Fransa və İtaliyadan olan 30.000 parça nümunəsi sərgilənir.

## İstinadlar

## Xarici keçidlər
*
Tomas Lindal

**Tomas Lindal** (; 28 yanvar 1938il , Stokholm ) — İsveç əsilli britaniyalı biokimyaçı və xərçəng tədqiqatçısı. 2015-ci ildə o, kimya üzrə Nobel mükafatını Əziz Sancar və Pol Modriçlə “DNT təmiri mexanizmləri ilə bağlı araşdırmalarına görə” bölüşdü.

London Kral Cəmiyyətinin üzvü (1988il), ABŞ Milli Elmlər Akademiyasının xarici üzvü (2018il).

## Bioqrafiyası
T.Lindal 28 yanvar 1938-ci ildə Folke Robert Lindal və Ethel Hulda Hultbergin oğlu olaraq İsveçin Stokholmun Kungsholmen şəhərində anadan olub. 1964-1967-ci illərdə Prinston Universitetində aspirant olub (PhD, 1967il). 1967-ci ildən 1969-cu ilə qədər Nyu Yorkdakı Rokfeller Universitetində doktoranturadan sonra elmi işçi olub. 1969-1977-ci illərdə Stokholmdakı Karolinska İnstitutunda (1971-ci ildə tibb dərəcəsi alıb, sonra elmi işçi). 1977-1981-ci illərdə Göteborq Universitetində Tibbi Biokimya kafedrasında çalışmışdır.

1981-ci ildən Londonda İmperator Xərçəng Araşdırma Fondunun elmi işçisi olub. 2009-cu ilə qədər orada araşdırmalarını davam etdirməyə davam etdi. O, DNT təmiri və xərçəng genetikası ilə bağlı bir çox məqalələr çap etdirmişdi. 2009-cu ildə təqaüdə çıxdıqdan sonra fondun Hertfordşirdəki laboratoriyasına rəhbərlik edib. İngilis vətəndaşı olub.

Onun həyat yoldaşı biokimyaçı Alice Adamsdır, Tomas Lindalın bir sıra nəşrlərinin də həmmüəllifidir.

## Mükafatları

* 20007-ci ildə Əlahəzrət Kralın 12 ölçülü  Qızıl medalı (Serafim ordeninin rəng lentində) (sGM12mserafb) 
* 2010-cu ildə Kopli medalı
* 2015-ci ildə Kimya üzrə Nobel Mükafatı

## Sosial fəaliyyəti
2016-cı ildə o, Greenpeace, Birləşmiş Millətlər Təşkilatı və bütün dünya hökumətlərini geni dəyişdirilmiş orqanizmlərlə (GMO) mübarizəni dayandırmağa çağıran bir məktub imzalayıb.

## İstinadlar
"Sevirəm" parkı

**"Sevirəm" parkı** — Bakıda, Xətai rayonunda yerləşən park. 3,2 hektar ərazidə yerləşən parkın uzunluğu 288 metr, eni isə 110 metrdir. Park The Ritz-Carlton Baku binasının yanında yerləşir.

## Tikintisi
"Quska" ləqəbli iş adamı, sabiq deputat Hüseyn Abdullayevə məxsus olan, yararsız vəziyyətdə saxlanılan ərazidə 2016-cı ildə mərmər tozu və neft tullantıları təmizləndikdən sonra park salınmağa başlayıb. Tikinti işləri 2016-cı ilin sentyabrında başa çatıb, parkın açılışı 6 oktyabr 2016-cı ildə, Prezident İlham Əliyevin iştirakı ilə baş tutub.
## İstinadlar